PATVIRTINTA

Turgelių „Aistuvos“ gimnazijos

direktoriaus

2017 m. kovo 31 d. įsakymu Nr.V1-60

**PSICHOLOGO ,VYKDANČIO SPECIALIOJO PEDAGOGO FUNKCIJAS, PAREIGYBĖS APRAŠYMAS**

**I SKYRIUS**

**BENDROJI DALIS**

1. Turgelių „Aistuvos“ gimnazijos psichologo, vykdančio specialiojo pedagogo funkcijas, pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2.Pareigybės lygis: psichologas, vykdantis specialiojo pedagogo funkcijas, priskiriamas A lygio pareigybei.

3.Pareigybės paskirtis: padėti vaikams, turintiems specialiųjų poreikių, geriau adaptuotis visuomenėje, bendruomenėje, mokykloje, racionaliau išnaudoti visas teikiamas galimybes lavintis, mokytis ir augti savarankiškais piliečiais.

4.Pavaldumas:psichologas, vykdantis specialiojo pedagogo funkcijas, tiesiogiai pavaldus gimnazijos direktoriaus pavaduotojui ugdymui .

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Psichologo, vykdančio specialiojo pedagogo funkcijas , kvalifikacijai keliami reikalavimai:

5.1. įgytas specialusis pedagoginis aukštasis išsilavinimas;

5.2. ne mažesnė kaip dvejų metų darbo su specialiųjų poreikių vaikais patirtis;

5.3. darbas su 1-IV klasių mokiniais, turinčiais kalbos ir kalbėjimo, intelekto, elgesio, specifinių pažinimo, fizinių ir judėjimo, kompleksinių sutrikimų; dirbama pagal gimnazijos direktoriaus patvirtintą tvarkaraštį .

6. Psichologas, vykdantis specialiojo pedagogo funkcijas, turi žinoti ir išmanyti:

6.1. specialiųjų poreikių vaikų mokymosi programas;

6.2. jo darbą reglamentuojančius teisės aktus.

7. Psichologas, vykdantis specialiojo pedagogo funkcijas, privalo vadovautis:

7.1.Tarptautiniais vaikų teises ir interesus reglamentuojančiais dokumentais;

7.2. Lietuvos Respublikos Konstitucija,

7.3. Lietuvos Respublikos įstatymais ir poįstatyminiais aktais;

7.4.LietuvosRespublikosVyriausybėsnutarimais,

7.5. gimnazijos nuostatais;

7.6. etikos principais;

7.7.darbo tvarkos taisyklėmis;

7.8.darbo sutartimi;

7.9.šiuo pareigybės aprašymu;

7.10.kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Psichologas, vykdantis specialiojo pedagogo funkcijas, atlieka šias funkcijas:

8.1. organizuoja individualias, pogrupines ir grupines pratybas, taikydamas specialius darbo būdus ir metodus;

8.2. dalyvauja vaiko kompleksiniame tyrime ir padeda nustatyti sutrikimo pobūdį, vaikų specifinius individualius poreikius;

8.3. numato artimuosius ir tolimuosius darbo su jais tikslus;

8.4. dienyne žymi vaikų, kuriems organizuoja užsiėmimus, lankomumą;

8.5. dirba gimnazijos Vaiko gerovės komisijos darbe ir renka duomenis apie mokymosi sunkumų turinčių mokinių akademinius pasiekimus;

8.6. parengia metinį darbo planą ir metinę darbo ataskaitą;

8.7. sistemingai tobulina savo kvalifikaciją;

8.8. tiesiogiai atsako už jam patikėtus darbus;

8.9. sudaro individualias ir grupines užsiėmimų programas;

8.10. mokinį priima į užsiėmimus tik gavęs mokinio tėvų raštišką sutikimą, pašalinus sutrikimą, vėl gavęs raštišką tėvų sutikimą, užsiėmimus nutraukia;

8.11. sudaro mokinių, turinčių sutrikimų, rezervinį sąrašą įvertinimui, teikia tvirtinimui sausio mėnesį;

8.12. konsultuoja mokytojus sudarant individualias ir pritaikytas programas, individualizuojant bendrojo ugdymo programas, atsižvelgia į mokinio realų žinių lygį, sutrikusios funkcijos korekciją;

8.13. kaip specialusis pedagogas dirba ir pamokų metu;

8.14. kaupia ir sistemina vaizdinę ir padalomąją medžiagą;

8.15. atsako už darbe naudojamų metodų pasirinkimą ir korektišką jų panaudojimą, atsako už duomenų apie vaiką konfidencialumą;

8.16. konsultuojasi su kolegomis, mokytojais, tėvais (globėjais, rūpintojais) ir prireikus siunčia vaiką pas kitus specialistus;

8.17. tvarko savo darbo dokumentus;

8.18. yra atsakingas už pagalbos teikimo mokiniams koordinavimą;

8.19. laikosi pedagoginės etikos normų.

**IV SKYRIUS**

**MOKINIŲ SAUGUMO UŽTIKRINIMAS**

9. Psichologas, vykdantis specialiojo pedagogo funkcijas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10. Psichologas, vykdantis specialiojo pedagogo funkcijas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Psichologas, vykdantis specialiojo pedagogo funkcijas, atsako už:

11.1. specialiųjų poreikių mokinių saugumą, sveikatą ir gyvybę;

11.2. specialiųjų poreikių mokinių programų vykdymą;

11.3. kitų specialistų, vykdančių specialiųjų poreikių mokinių ugdymo programas, veiklos koordinavimą.

12. Psichologui, vykdančiam specialiojo pedagogo funkcijas, gali būti taikoma drausmės, materialinė arba baudžiamoji atsakomybė, jeigu jis:

12.1. aplaidžiai vykdė savo pareigas: dėl vaiko ištyrimo ar užsiėmimų organizavimo negavo tėvų (globėjų, rūpintojų) sutikimo, laiku neinformavo tėvų (globėjų, rūpintojų) dėl jų vaiko ugdymo ar lankomumo ir kt.;

12.2. pažeidė darbo drausmę;

12.3. grubiai, nepagarbiai elgėsi su bendradarbiais, mokiniais, jų tėvais (globėjais, rūpintojais);

12.4. savo veiksmais ar neveiklumu padarė gimnazijai moralinę ar materialinę žalą;

12.5. naudojo neleistinus pedagoginio darbo metodus;

12.6. naudojo spaudimą ir sankcijas ugdytiniams, jų tėvams (globėjams, rūpintojams), mokytojams;

12.7. naudojo neteisėtus pedagoginio, socialinio tyrimo metodus.

13.Psichologas, vykdantis specialiojo pedagogo funkcijas, už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_

Parengė gimnazijos direktorė Aušra Voverienė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Psichologo, vykdančio specialiojo pedagogo funkcijas, vardas, pavardė, parašas)

Data

2017-10-13